Madoa ya Jua
Madoa ya Jua ni sehemu kwenye uso wa Jua zinazoonekana nyeusi-nyeusi katika darubini ya mtazamaji. Madoa makubwa yanaweza kutazamiwa pia wakati wa machweo kwa macho matupu. Sehemu hizi huwa na jotoridi duni kulingana na maeneo mengine kwenye uso wa Jua na hivyo zinatoa kiwango kidogo zaidi cha nuru kinachosababisha kuonekana tofauti. Idadi ya madoa ya jua inabadilikabadilika kwa kufuata duru yaani mpangilio wa kurudia kila baada ya miaka 11.